open-index/open-wikipedia-markdown huggingface dataset:
Ηρώδης Β΄ Φίλιππος

Ο **Ηρώδης Β´ Φίλιππος** (1ος αιώνας μ.Χ.) από την Ηρωδιανή Δυναστεία, ήταν πρίγκιπας της Ιουδαίας.

## Βιογραφία
Ήταν γιος του Ηρώδη Α΄ του *Μεγάλου*, βασιλιά της Ιουδαίας και της 3ης συζύγου του Μαριάμης Β΄, κόρης του Σίμωνα Βόηθου, αρχιερέα του Ναού στα Ιεροσόλυμα. 

Ετεροθαλή αδέλφια του ήταν ο Ηρώδης Αντίπας τετράρχης της Γαλιλαίας & Περαίας (γιος του Ηρώδη Α΄ και της 4ης συζύγου του Μαλθάκης), ο Φίλιππος ο Τετράρχης (γιος του Ηρώδη Α΄ και της 5ης συζύγου του Κλεοπάτρας), κ.ά. Η σύζυγος του Ηρώδη Φιλίππου ονομαζόταν Ηρωδιάς και κόρη τους ήταν η Σαλώμη. Η Ηρωδιάδα έκανε δεύτερο γάμο με τον εκ πατρός θείο της Ηρώδη Αντίπατρο. 

Η Σαλώμη χόρεψε μπροστά στον πατριό της Ηρώδη Αντίπατρο και με την καθοδήγηση της μητέρας της ζήτησε το κεφάλι του Αγ. Ιωάννη του Βαπτιστή.

## Οικογένεια
Νυμφεύτηκε την Ηρωδιάδα, κόρη του Αριστόβουλου Δ΄ πρίγκιπα της Γαλιλαίας και είχε τέκνο:
* Σαλώμη Γ΄ 14/15-π.55, παντρεύτηκε πρώτα τον θείο της Φίλιππο τον Τετράρχη της Ιτουραίας & Τραχωνίτιδας και μετά τον Αριστόβουλο της Χαλκίδας (γιο του εξαδέλφου της Ηρώδη της Χαλκίδας).

## Παραπομπές


Κατηγορία:Ηρωδιανή Δυναστεία
Γιώργης Τρικαλινός

Ο **Γιώργης Τρικαλινός** (Αλμυρός, 7 Οκτωβρίου 1914 - 20 Μαρτίου 1997) ήταν στέλεχος του ΚΚΕ, αντιστασιακός, πολιτικός επίτροπος του Δημοκρατικού Στρατού Ελλάδας στον εμφύλιο πόλεμο και εκδότης της εφημερίδας Ριζοσπάστη.
## Νεανικά Χρόνια
Γεννήθηκε στον Αλμυρό Βόλου το 1914 σε μικροαστική οικογένεια. Ο πατέρας του ήταν συμβολαιογράφος. Σπούδασε στη Νομική Αθήνας και οργανώθηκε στην ΟΚΝΕ. Φυλακίστηκε από τη δικτατορία Μεταξά και εξορίστηκε στη Φολέγανδρο. Στη Φολέγανδρο μαζί με τους υπολοίπους κρατούμενους υπόβαλλαν υπόμνημα στην κυβέρνηση Μεταξά για να πολεμήσουν τους Ιταλούς εισβολείς, κάτι που απορρίφθηκε. Μετά την κατάληψη της Ελλάδας από τους Γερμανούς, απέδρασε και επέστρεψε στην Αθήνα.

Στην Αθήνα το 1941 συμμετείχε στο προσωρινό γραφείο της ΟΚΝΕ, όπου συγκρούστηκε με  *υπερεπαναστατικές* απόψεις ορισμένων στελεχών της όπου ζητούσαν άμεσα, ένοπλη αντίσταση.  Μετά την διάλυση του προσωρινού γραφείου της ΟΚΝΕ το 1942, συμμετείχε στο γραφείο της Κεντρικής Επιτροπής της ΟΚΝΕ. 

Αργότερα ήταν από τα πρώτα μέλη της ΕΠΟΝ. Το 1944 έγινε γραμματέας στην 6η αχτίδα των Ανατολικών Συνοικιών, όπου συμμετείχε στις μάχες των συνοικιών την περίοδο των Δεκεμβριανών. 

Μετά την Απελευθέρωση συμμετείχε στον Δημοκρατικό Στρατό ως πολιτικός επίτροπος. Ήταν στα αντάρτικα σώματα που παρέμειναν στην Ελλάδα μετά την ήττα του Δημοκρατικού Στρατού για περίπου 292 μέρες. Στη συνέχεια κατέφυγε στη Ρουμανία.

## Επιστροφή στην Ελλάδα
Ήρθε παράνομος στην Ελλάδα το 1959 όπου συνελήφθη. Παρέμεινε στη φυλακή μέχρι το 1966. Φυλακίστηκε ξανά από τη χούντα, και απελευθερώθηκε το 1971 αλλά  συνελήφθη φυλακίστηκε ξανά το 1973, ενώ υπέστη βασανιστήρια στο στρατόπεδο της ΕΣΑ στο Μπογιάτι.
Από το 1974 ήταν εκδότης της εφημερίδας Ριζοσπάστης, μέλος της Κεντρικής Επιτροπής του ΚΚΕ ενώ ήταν υποψήφιος βουλευτής Μαγνησίας. Συνέγραψε 4 βιβλία ενώ δημιουργούσε καλλιτεχνήματα με σινική μελάνη και καλάμια. 
Είχε τρία παιδιά. Το μεγαλύτερο ήταν ο Χρήστος ομότιμος καθηγητής φυσικής στο ΕΚΠΑ.

## Εργογραφία
*(2007)	292 ημέρες μετά το Γράμμο-Βίτσι, Σύγχρονη Εποχή
*(1998)	Ανασκαλεύοντας τη χόβολη της μνήμης, Σύγχρονη Εποχή
*(1987)	Αλμυρός, Σύγχρονη Εποχή
*(1985)	Δρόμος μακρύς και δύσκολος, Σύγχρονη Εποχή

## Παραπομπές


Κατηγορία:Μέλη της ΕΠΟΝ
Κατηγορία:Μαχητές του Δ.Σ.Ε
Κατηγορία:Έλληνες κομμουνιστές
Κατάλογος έργων του Μουσείου Καλών Τεχνών της Βοστώνης

Η σελίδα αυτή περιέχει εικονογραφημένο κατάλογο έργων του Μουσείου Καλών Τεχνών της Βοστώνης.

## Ιταλική ζωγραφική

## Ισπανική ζωγραφική

## Γαλλική ζωγραφική

## Φλαμανδική και Ολλανδική ζωγραφική

## Γερμανική, Ελβετική, Νορβηγική και Αγγλική ζωγραφική

## Ζωγραφική των ΗΠΑ

Κατηγορία:Κατάλογοι έργων τέχνης ανά μουσείο
Λούκα Ντόντσιτς

Ο **Λούκα Ντόντσιτς** (σλοβενικά: *Luka Dončić*, γεννήθηκε 28 Φεβρουαρίου 1999) είναι Σλοβένος επαγγελματίας καλαθοσφαιριστής, ο οποίος αγωνίζεται ως πόιντ και σούτινγκ γκαρντ για τους Λος Άντζελες Λέικερς στο NBA. Έχει ύψος 2,01 μ. και θεωρείται ένας από τους καλύτερους Ευρωπαίους καλαθοσφαιριστές.

## Επαγγελματική Σταδιοδρομία
Ο Ντόνσιτς ξεκίνησε την καριέρα του στην Ισπανία με τη Ρεάλ Μαδρίτης, όμως το 2018 πέρασε στην άλλη μεριά του Ατλαντικού όπου επιλέχθηκε στο νούμερο τρία του ντραφτ από τους Ατλάντα Χοκς, ενώ στη συνέχεια ανταλλάχθηκε με τον Τρέι Γιάγκ, ο οποίος είχε επιλεγεί από τους Ντάλας Μάβερικς. Αυτή τη στιγμή συνεχίζει την καριέρα του στους Λος Άντζελες Λέικερς μετά την ανταλλαγή του από τους Μάβερικς μεσούσης της σεζόν 24/25, ενώ θεωρείται ένας από τους κορυφαίους παίκτες του ΝΒΑ.

### Σεζόν 2019-2020
Η σεζόν 2019-2020 ήταν μία εξαιρετική σεζόν για τον Ντόνσιτς ο οποίος κατάφερε να οδηγήσει τους Ντάλας Μάβερικς στα πλέι οφ σημειώνοντας ρεκόρ 43-32, ρεκόρ που κατέταξε τους Ντάλας στην 7η θέση της Δυτικής Περιφέρειας. Παρόλα αυτά οι Μάβερικς δεν προχώρησαν καθώς στα πλέι οφς, καθώς ηττήθηκαν με 4-2 από τους Λος Άντζελες Κλίπερς στον πρώτο γύρο. Ο ίδιος είχε μέσο όρο 31 πόντους στη σειρά.

## Διεθνής σταδιοδρομία
Ο Ντόνσιτς ανακοίνωσε πως θα εκπροσωπεί την εθνική Σλοβενίας για το υπόλοιπο της καριέρας του. Το 2017 συμμετείχε με την εθνική ομάδα της Σλοβενίας στο Ευρωμπάσκετ όπου και κέρδισε την πρώτη θέση του τουρνουά σημειώνοντας ένα σερί 9-0. Η Σλοβενία στα προημιτελικά αντιμετώπισε τη Λετονία, επικρατώντας με 103-97 και με τον ίδιο να σκοράρει 27 πόντους. Στα ημιτελικά η Σλοβενία έκαμψε την αντίσταση της Ισπανίας με σκορ 92-72 με τον ίδιο να πετυχαίνει 11 πόντους, 12 ριμπάουντ και 8 ασίστς. Στον τελικό της διοργάνωσης η Σλοβενία αντιμετώπισε τη Σερβία επικρατώντας με σκορ 93-88 παρόλα αυτά ο Ντόνσιτς τραυματίζεται κατά τη διάρκεια του αγώνα, χωρίς να μπορέσει να συνδράμει ιδιαίτερα στη νίκη της ομάδας του.

## Στατιστικά

## Παραπομπές


## Εξωτερικοί σύνδεσμοι
* Luka Dončić στο realmadrid.com 
* Luka Dončić στο acb.com 
* Luka Dončić στο eurobasket.com
* Luka Dončić στο euroleague.net
* 
*https://www.nba.com/stats/player/1629029/

Κατηγορία:Σλοβένοι καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Ντάλας Μάβερικς
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Εθνικής Σλοβενίας
Κατηγορία:Σλοβένοι σερβικής καταγωγής
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές Ευρωμπάσκετ 2025
Ζαρκαδαίικα Άρτας

Τα **Ζαρκαδαίικα** είναι ένας μικρός οικισμός του Δήμου Αρταίων με 22 μόνιμους κατοίκους (απογραφή 2011) και απέχει από την πόλη της Άρτας περίπου 8 χιλιόμετρα.

Σύμφωνα με το Σχέδιο Καποδίστρια, τα Ζαρκαδαίικα υπήρξαν μέχρι το τέλος του 2010, οικισμός του νεοσύστατου Δήμου Βλαχέρνας. Με βάση τη νέα διοικητική διαίρεση που προβλέπει το Σχέδιο Καλλικράτης, τα Ζαρκαδαίικα εντάχθηκαν στο Δήμο Αρταίων. Τα Ζαρκαδαίικα μαζί με τη Βλαχέρνα αποτελούν την τοπική κοινότητα Βλαχέρνας με συνολικό πληθυσμό 388 κατοίκους.

## Διοικητικές μεταβολές
Ο οικισμός αναγνωρίστηκε το 1940 και εντάχθηκε στη Βλαχέρνα. Το 1997 ο οικισμός εντάχθηκε στο Δήμο Βλαχέρνας και το 2010 στο Δήμο Αρταίων.

## Τοποθεσία και πρόσβαση
Ο οικισμός γειτνιάζει με τα χωριά Γραμμενίτσα και Γρίμποβο.

## Παραπομπές


## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Πλατανάκια Άρτας

Τα **Πλατανάκια** είναι ένας μικρός οικισμός του Δήμου Αρταίων με 14 μόνιμους κατοίκους (απογραφή 2011), στα ορεινά της Άρτας και απέχει από την πόλη περίπου 30 χιλιόμετρα.

Σύμφωνα με το Σχέδιο Καποδίστρια, τα Πλατανάκια υπήρξαν μέχρι το τέλος του 2010, οικισμός του Δήμου Ξηροβουνίου με έδρα τον Αμμότοπο. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Αρταίων. Τα Πλατανάκια μαζί με τον Κάμπο, τον Κάρδαμο, τα Τσιαπαλαίικα, το Παλαιοχώρι, τη Σκούπα και το Φράξο αποτελούν την τοπική κοινότητα Σκούπας με συνολικό πληθυσμό 143 κατοίκους.
## Διοικητικές μεταβολές
Ο οικισμός αναγνωρίστηκε το 1951 και εντάχθηκε στην κοινότητα Σκούπας, η οποία υπαγόταν στην επαρχία Νικοπόλεως και Πάργας του νομού Πρεβέζης. Το 1974 αποσπάσθηκε από την επαρχία Νικοπόλεως και Πάργας του νομού Πρεβέζης και εντάχθηκε στην επαρχία Άρτας του νομού Άρτας  και το 1997 εντάχθηκε στο δήμο Ξηροβουνίου και τελικά το 2010 στο Δήμο Αρταίων.

## Τοποθεσία και Πρόσβαση
Τα Πλατανάκια γειτνιάζουν με τους οικισμούς της τοπικής κοινότητας Σκούπας.

## Παραπομπές

## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Μεντετλί

Το **Μεντετλί **(Αζερικά: Mədətli) είναι χωριό και δήμος της επαρχίας Τζαλιλαμπάντ του Αζερμπαϊτζάν. Έχει σήμερα πληθυσμό 575 κατοίκων και βρίσκεται στο νοτιοανατολικό τμήμα της χώρας. Τον Ιανουάριο του 1914 ζούσαν στο χωριό κυρίως εθνοτικοί Τάταροι, συνολικά 83 άτομα και των δύο φύλων.

## Παραπομπές


## Εξωτερικοί σύνδεσμοι
* iTouchMap
* 

Κατηγορία:Κατοικημένες περιοχές στην Επαρχία Τζαλιλαμπάντ
Κατηγορία:Χωριά του Αζερμπαϊτζάν
Ρωμανός Γεωργίου

Ο **Ρωμανός Γεωργίου** ήταν ιερομόναχος και Φιλικός.

## Βίος
Ο **Ρωμανός Γεωργίου** καταγόταν από την Κυπαρισσία. Διετέλεσε βοηθός του Γερμανού Χριστιανουπόλεως και στη συνέχεια του πρωτοσύγκελλου Αμβρόσιου Φραντζή ως τοποτηρητή της Μητρόπολης. Το 1819 μυήθηκε στην Φιλική Εταιρεία και χρησιμοποιήθηκε σε διάφορες αποστολές της. Με την έναρξη της Ελληνικής Επανάστασης συνεργάστηκε με ένοπλα σώματα στην Τριφυλία. Στην διάρκεια της Επανάστασης προήχθη στο βαθμό του ταξιάρχου. Μετά την απελευθέρωση τού απονεμήθηκε ο βαθμός του αξιωματικού της φάλαγγας της 6ης τάξεως. Το 1842 έλαβε το αργυρό αριστείο ανδρείας. Υπηρέτησε ως εφημέριος Κυπαρισσίας. Πέθανε το 1852.
## Παραπομπές


## Πηγές
*Μ.Η.Φ., «Γεωργίου Ρωμανός», *Θρησκευτική και Ηθική Εγκυκλοπαίδεια*,τομ.4 (1964), στ. 490

Κατηγορία:Έλληνες μέλη της Φιλικής Εταιρείας
Διονύσιος Ζέπος

Ο **Διονύσιος Ζέπος** ( 1905 - 1985) ήταν Έλληνας αξιωματικός του Πολεμικού Ναυτικού και πολιτικός.

## Βιογραφικά στοιχεία
Γεννήθηκε στην Αθήνα και ήταν γιος του νομομαθή Ιωάννη Ζέπου. Αδέρφια του ήταν οι Παναγιώτης, καθηγητής νομικής και μέλος της Ακαδημίας Αθηνών, Γεώργιος, υποναύαρχος του Πολεμικού Ναυτικού και Δημήτριος, δικηγόρος και υπουργός. Σπούδασε στη Σχολή Ναυτικών Δοκίμων, απ'όπου αποφοίτησε το 1923, και μετεκπαιδεύτηκε στην ηλεκτρολογία στη Λιέγη και στη μηχανολογία ασυρμάτου στην Ανώτερη Σχολή Ηλεκτρολογίας Παρισίων. Το 1926 με τον βαθμό του ανθυποπλοιάρχου συμμετείχε στο Κίνημα Κονδύλη.

Κατά τη διάρκεια της γερμανικής κατοχής υπηρέτησε στον στόλο της Μέσης Ανατολής και στην ελληνική πρεσβεία στο Λονδίνο ως ναυτικός ακόλουθος ενώ μετά την απελευθέρωση διετέλεσε υπασπιστής του Βασιλιά (1947 - 1949). Διετέλεσε επίσης Διοικητής του Κέντρου Εκπαιδεύσεως Πόρου (1949 - 1952), Ανώτερος Διοικητής Υποβρυχίων (19/2/1953 - 11/3/1953), Αρχηγός του Βασιλικού Ναυστάθμου (1952 - 1954) και Αρχηγός Ναυτικής Εκπαιδεύσεως (1956 - 1957, 1958) και Διευθυντής Μικτού Επιτελείου του ΓΕΕΘΑ. Αποστρατεύθηκε το 1958 με τον βαθμό του αντιναυάρχου ε.α.

Από το 1959 έως το 1979 εργάστηκε ως Διευθυντής των Γραφείων της εν Αθήναις Αρχαιολογικής Εταιρείας.

Το 1977 ανακλήθηκε στο Πολεμικό Ναυτικό τοποθετούμενος μέλος του Μικτού Ειδικού Συμβουλίου Επανάκρισης αξιωματικών των Ενόπλων Δυνάμεων, οι οποίοι είχαν διωχθεί κατά τη διάρκεια της επταετίας της Χούντας.

## Πολεμική δράση
Συμμετείχε στον Β΄ Παγκόσμιο Πόλεμο ως κυβερνήτης των υποβρυχίων «Γλαύκος» και «Τρίτων». Ως κυβερνήτης του τελευταίου εμβόλισε και βύθισε το ατμόπλοιο CARNIA. Ακολούθησε άκαρπη καταδίωξη του ΤΡΙΤΩΝ από το συνοδό ιταλικό τορπιλοβόλο, το οποίο έριξε συνολικά 17 βόμβες βυθού. Δυο ημέρες μετά την βύθιση του CARNIA, το απόγευμα της 25ης Μαρτίου 1941, το ΤΡΙΤΩΝ επέστρεψε στον ναύσταθμο της Σαλαμίνας. Αμέσως μετά την άφιξη του και σύμφωνα με το βασιλικό διάταγμα 31/3/41, ο κυβερνήτης του ΤΡΙΤΩΝ Γεώργιος Ζέπος τιμήθηκε επ΄ ανδραγαθία με προαγωγή σε αντιπλοίαρχο και παρασημοφορήθηκε με τον Πολεμικό Σταυρό Α΄ τάξεως.

## Πηγές


Κατηγορία:Έλληνες αξιωματικοί του Πολεμικού Ναυτικού
Εσμά Σουλτάνα (κόρη του Αχμέτ Γ΄)

Η **Εσμά Σουλτάν** (Οθ. Τούρκικα:إسما سلطان) (Τούρκικα: *Esma Sultan*, 14 Μαρτίου 1726 - 13 Αυγούστου 1788) ήταν κόρη του σουλτάνου Αχμέτ Γ΄ της Οθωμανικής Αυτοκρατορίας και ετεροθαλής αδελφή των σουλτάνων Μουσταφά Γ΄ και Αμπντούλ Χαμίτ Α΄.

## Βιογραφία
Η Εσμά Σουλτάνα γεννήθηκε στις 14 Μαρτίου 1726 στην Κωνσταντινούπολη, κόρη του σουλτάνου Αχμέτ Γ΄ και της Ζεϊνέπ Καντινεφέντι. Στα δεκαεφτά της παντρεύτηκε, τον Νταμάτ Γιακούπ Πασά, στις 19 Φεβρουαρίου 1743. Ο δεύτερος γάμος της, ήταν με τον Νταμάτ Πίρ Μουσταφά Πασά, το 1744, ο Μουσταφά πέθανε στις 6 Ιανουαρίου 1757 και στη συνέχεια παντρεύτηκε τον Μουχσίνζαντε Μεχμέτ Πασά, στις 23 Ιουνίου 1758. Η Εσμά Σουλτάνα πέθανε σε ηλικία 62 ετών, στις 13 Αυγούστου 1788 στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Η Πεντάμορφη και το Τέρας (αποσαφήνιση)

***[[Η Πεντάμορφη και το Τέρας]]*** είναι γαλλικό παραδοσιακό παραμύθι.

Ο τίτλος **Η Πεντάμορφη και το Τέρας** μπορεί να αναφέρεται:

## Κινηματογράφος
* Η Πεντάμορφη και το Τέρας (ταινία, 1934)
* Η Πεντάμορφη και το Τέρας (ταινία, 1946)
* Η Πεντάμορφη και το Τέρας (ταινία, 1962)
* Η Πεντάμορφη και το Τέρας (ταινία, 1983)
* Η Πεντάμορφη και το Τέρας (ταινία, 1987)
* Η Πεντάμορφη και το Τέρας (ταινία, 1991)
** Η Πεντάμορφη και το Τέρας 2: Τα μαγεμένα Χριστούγεννα - συνέχεια της ταινίας της Disney του 1991 που κυκλοφόρησε απευθείας σε βίντεο
** Η Πεντάμορφη και το Τέρας 3: Ο μαγικός κόσμος της Μπελ - δεύτερη συνέχεια της ταινίας της Disney του 1991 που κυκλοφόρησε απευθείας σε βίντεο
* Η Πεντάμορφη και το Τέρας (ταινία, 2017)

## Τηλεόραση
* Η Πεντάμορφη και το Τέρας (τηλεοπτική σειρά, (1987)
* Η Πεντάμορφη και το Τέρας (τηλεοπτική σειρά, (2012)
Τομαρχανλί

Το **Τομαρχανλί **(επίσης, **Ταμιρχανλί **και **Τομαρχάν**) είναι ένα χωριό της επαρχίας Τζαλιλαμπάντ του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν. 

## Παραπομπές
* 

Κατηγορία:Κατοικημένες περιοχές στην Επαρχία Τζαλιλαμπάντ
Ντιμίτρις Νίκολς

Ο **Ντιμίτρις Νίκολς** (γεννημένος στις 4 Σεπτεμβρίου του 1984 στη Βοστώνη) είναι ένας Αμερικάνος επαγγελματίας καλαθοσφαιριστής και αγωνίζεται στη θέση του φόργουορντ. Έχει ύψος 2,03 μ. και βάρος 96 κιλά, ενώ από τη σεζόν 2016-2017 αγωνίζεται στην ομάδα του Παναθηναϊκού. Αποφοίτησε στο Πανεπιστήμιο των Συρακουσών, ενώ στο παρελθόν υπήρξε μέλος των Κλίβελαντ Καβαλίερς, Σικάγο Μπουλς και Νιου Γιορκ Νικς.

## Επαγγελματική καριέρα
Ο Νίκολς επιλέχθηκε στο δεύτερο γύρο των NBA drafts στο νούμερο 53 από τους Πορτλαντ Τρέιλ Μπλέιζερς το 2007, αλλά αμέσως ανταλλάχθηκε στους Νιου Γιορκ Νικς. Συμμετείχε στην καλοκαιρινή λίγκα του Λας Βέγκας τον Ιούλιο του 2017, όπου κατά μέσο όρο είχε 15,6 πόντους. Στις 25 Οκτωβρίου του 2007 οι Νικς έδιωξαν τον Νικολς, ο οποίος υπέγραψε στους Κλίβελαντ Καβαλιέρς 4 μέρες αργότερα. Ούτε οι Κλίβελαντ κράτησαν για πολύ τον Νίκολς και στις 5 Δεκεμβρίου του ίδιου έτους τον άφησαν ελεύθερο προκειμένου να εντάξουν στο δυναμικό τους τον Άντερσον Βαρεζάο. Επόμενη στάση στην καριέρα του αποτέλεσαν οι Σικάγο Μπουλς οι οποίοι έδωσαν τον Νίκολς τους Αϊόβα Ένερτζι, ομάδα  της D-League. Στα  14 παιχνίδια που αγωνίστηκε με τους Αϊόβα Ένερτζι μέτρησε 19.3 πόντους μέσο όρο και οι εντυπωσιακές εμφανίσεις του έκαναν τους Σικάγο Μπουλς να του δώσουν μια ευκαιρία για να αποδείξει τις δυνατότητές του. Με τη φανέλα των Σικάγο έπαιξε για πρώτη φορά στις 23 Ιανουαρίου του 2008.

Παρόλο που ξεκίνησε τη σεζόν 2008-2009 με την ομάδα των Μπουλς, ο χρόνος συμμετοχής του ήταν μηδαμινός, με αποτέλεσμα στις 17 Νοεμβρίου να αφεθεί ελεύθερος. Τον Ιούνιο του 2009 επανεντάχθηκε στο δυναμικό των Αϊόβα.

Στις 6 Μαρτίου του 2009 ο Νίκολς υπέγραψε δεκαήμερο συμβόλαιο με τους Νικς

Στις 1 Δεκεμβρίου του 2009, υπέγραψε συμβόλαιο με τη γαλλική ομάδα BCM Gravelines-Dunkerque.

Το Νοέμβριο του 2010, υπέγραψε για μέχρι το τέλος της χρονιάς συμβόλαιο με τη γαλλική ομάδα Ja Vichy. Στις 12 Αυγούστου του 2012, αγωνίστηκε στους Μέτρος Ντε Σαντιάγκο, ομάδα της Δομινικανής Δημοκρατίας. Αργότερα, κατά τη διάρκεια του ίδιου έτους ο Νίκολς εντάχθηκε στο δυναμικό των Σίουξ Φολς Σκάιφορς, ομάδα που αγωνίζεται στη D-League

Στις 4 Φεβρουαρίου του 2013, υπέγραψε στη ρώσικη ομάδα, Κράσνε Κρύλια.

Στις 18 Αυγούστου του 2014 ο Νίκολς υπέγραψε συμβόλαιο διάρκειας δυο εβδομάδων για χάρη της ΤΣΣΚΑ Μόσχας. Τελικά επέκτεινε το συμβόλαιό του μέχρι το τέλος της σεζόν 2014-2015. Η ΤΣΣΚΑ τελείωσε τη σεζόν κατακτώντας τη VTB Λίγκα.

Tον Ιούλιο του 2015 ανανέωσε τη συνεργασία του με τη ΤΣΣΚΑ για ακόμα ένα χρόνο. Αποχώρησε από την ομάδα στις 18 Ιουνίου του 2016.

Στις 2 Σεπτεμβρίου του 2016, ο Νίκολς υπέγραψε στον Παναθηναϊκό για τη σεζόν 2016-2017.

## Παραπομπές


Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Αϊόβα Ένερτζι
Κατηγορία:Καλαθοσφαιριστές Σιου Φωλς Σκάιφορς
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Ζα Βισί
Ιπποκλής ο Αθηναίος

Με το όνομα **Ιπποκλής** μπορεί να αναφέρεται κάποιος από τους παρακάτω αρχαίους Αθηναίους
* Ιπποκλής (στρατηγός)
* Ιπποκλής (άρχοντας)
Έρμιππος (αποσαφήνιση)

Με το όνομα **Έρμιππος ** αναφέρονται τα παρακάτω ιστορικά πρόσωπα:

* Έρμιππος ο Σμυρναίος ή Έρμιππος ο Καλλιμάχειος, περιπατητικός φιλόσοφος από τη Σμύρνη που έζησε τον 3ο π.Χ. αιώνα.
* Έρμιππος (ποιητής) της αρχαίας αττικής κωμωδίας που έζησε τον 5ο π.Χ. αιώνα.
* Έρμιππος ο Βηρύτιος, γραμματικός του 2ου π.Χ. ο οποίος υπήρξε δούλος και έγραψε το έργο *Ονειροκριτικά*. 
* Έρμιππος, αρχιερέας Φιλαδελφείας του οποίου το όνομα αναγράφεται σε νομίσματα του 100 π.Χ.
* Έρμιππος (άγιος), που συνεορτάζεται μαζί με τους αγ. Ερμόλαο και Ερμοκράτη στις 26 Ιουλίου

αλλά και ο τίτλος διαλόγου ***Έρμιππος ή περί αστρολογίας***, αγνώστου συγγραφέως χειρόγραφο που σώζεται στη βιβλιοθήκη του Βατικανού.  

## Παραπομπές
Γιώργος Πετρίδης

Ο **Γιώργος Πετρίδης** (Αμπελόκηποι Αθηνών, 10 Φεβρουαρίου 1938 – Αθήνα, 2 Φεβρουαρίου 2017) ήταν Έλληνας διεθνής ποδοσφαιριστής, ο οποίος αγωνιζόταν ως επιθετικός.

## Σταδιοδρομία
### Σε συλλογικό επίπεδο
Ξεκίνησε το ποδόσφαιρο από τον αθηναϊκό σύλλογο Πέρα Κλουμπ (ιδρύθηκε από Έλληνες που κατάγονται από την Κωνσταντινούπολη ως συνέχεια της ομώνυμης ομάδας της Πόλης) και το 1957 μεταγράφηκε στην ΑΕΚ. Την περίοδο 1962-63 αναδείχθηκε πρωταθλητής, ενώ την επόμενη (1963-64) κατέκτησε το κύπελλο.

Αποχώρησε το 1965 και αγωνίστηκε για δύο χρόνια στον Βύζαντα Μεγάρων, όπου ολοκλήρωσε την ποδοσφαιρική του καριέρα το 1967.

### Στην εθνική Ελλάδας
Αγωνίστηκε μία φορά με την εθνική Ελλάδας, στις 16 Οκτωβρίου 1963 στη νικηφόρα εντός έδρας φιλική αναμέτρηση με την Πολωνία (3-1), όταν υπό τις οδηγίες του Τρύφωνα Τζανετή πέρασε ως αλλαγή στο δεύτερο ημίχρονο αντικαθιστώντας τον Χολέβα, διαμορφώνοντας με δικό του τέρμα στο 66' το τελικό αποτέλεσμα.

## Τίτλοι
* Πρωτάθλημα Ελλάδας: 1 (1962-63)
* Κύπελλο Ελλάδας: 1 (1963-64)

## Μετά το ποδόσφαιρο
Μετά το τέλος της καριέρας του ασχολήθηκε με την προπονητική, όπου εργάστηκε μεταξύ άλλων σε Παναρκαδικό, Εορδαϊκό και Λεβαδειακό, ενώ διετέλεσε και βοηθός του Τόζα Βεσελίνοβιτς στην ΑΕΚ της περιόδου 1987-88 και αργότερα βρέθηκε επί σειρά ετών στο προπονητικό τιμ των ακαδημιών της ΑΕΚ. Είχε έντονη συμμετοχή σε εκδηλώσεις και αγώνες των παλαιμάχων ποδοσφαιριστών της “Ένωσης”.

Ο Γιώργος Πετρίδης έφυγε από τη ζωή σε τροχαίο δυστύχημα στις 2 Φεβρουαρίου 2017.

## Παραπομπές


## Πηγές
* Γιώργος Πετρίδης, www.kitrinomavro.gr
* Ο Γιώργος Πετρίδης στο transfermarkt

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Σούπερ Λιγκ Ελλάδας
Άλινδα Λέρου

Τα **Άλινδα** (τοπική ονομασία *Άλιντα*) είναι οικισμός της Λέρου. Υπάγεται διοικητικά στον δήμο Λέρου, της περιφερειακής ενότητας Καλύμνου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καλύμνου του νομού Δωδεκανήσου, στο γεωγραφικό διαμέρισμα Νήσων Αιγαίου Πελάγους.

## Γεωγραφία
Τα Άλινδα είναι παράλιος οικισμός της ανατολικής Λέρου. Βρίσκονται στον κεντρικό μυχό του φερώνυμου όρμου, σε μέσο σταθμικό υψόμετρο 20. Απέχουν 2 χλμ. περίπου ΒΔ. της Αγίας Μαρίνας.
## Πληθυσμός

280px|thumb|right|Ο Πύργος του Μπελλένη έχει χαρακτηριστεί διατηρητέο μνημείο
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε επίσημα το 1948 και προσαρτήθηκε στον δήμο Λέρου.
## Γενικά στοιχεία
Οικοδομημένος σε γραφικό, καταπράσινο τοπίο, ο οικισμός διαθέτει αξιόλογη τουριστική υποδομή. Μάλιστα, εδώ κτίστηκε το πρώτο ξενοδοχείο της Λέρου, το 1923.
## Αξιοθέατα και διατηρητέα
*Ο **Πύργος Μπελλένη**, διατηρητέο μνημείο, με στοιχεία μεσαιωνικής αρχιτεκτονικής. Κτίστηκε το 1925, ως θερινή κατοικία, από τον ομογενή και ευεργέτη της Λέρου, Παρίση Μπελλένη (1871-1925). Πρόκειται για διώροφο λιθόκτιστο κτήριο με δύο τριώροφους πύργους. Ο επιτυχής συνδυασμός στοιχείων νεοκλασικών με την μεσαιωνική οχυρωματική αρχιτεκτονική και η πλαισίωση της εισόδου με έναν τετράγωνο και έναν κυκλικό πύργο προσδίδουν στο κτήριο το χαρακτήρα του έργου τέχνης
*Το Ιστορικό-Λαογραφικό Μουσείο, που στεγάζεται στον Πύργο Μπελλένη. Διαθέτει λαογραφική συλλογή, όπως σκεύη του 19ου αιώνα, ενδυμασίες, κεντήματα και μουσικά όργανα, χάρτες, φωτογραφικό υλικό, κ.α.  Στο ισόγειο υπάρχει ένα χειρουργείο από την περίοδο 1930/1940, καθώς και η αίθουσα «Τσακίρη» όπου φιλοξενούνται τα έργα του από την εποχή της επταετίας, που ήταν πολιτικός εξόριστος στο νησί. Ο δεύτερος όροφος είναι εξ ολοκλήρου αφιερωμένος στο πολεμικό πλοίο "Βασίλισσα Όλγα" και την ιστορία του, που βυθίστηκε στο Λακκί το 1943
*Οι μονές του Αγίου Σωφρονίου και των Αγίων Σαράντα
*Η περιοχή και η παραλία «Κρυφός», βορειοανατολικά του οικισμού, προσβάσιμα από μονοπάτι

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (PL)
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της Λέρου
Κατηγορία:Χωριά της περιφερειακής ενότητας Καλύμνου
Κατσιγιάννης

Το επώνυμο **Κατσιγιάννης** πιθανόν αναφέρεται στους:

* Αθανάσιος Κατσιγιάννης (γεν. 1958), Έλληνας πολιτικός
* Χρήστος Κατσιγιάννης (19??–1997), Έλληνας πολιτικός
*Ανδρέας Κατσιγιάννης (γεν. 1976), Έλληνας μουσικός και συνθέτης
Cheek to Cheek (άλμπουμ)

O δίσκος Cheek To Cheek είναι ένα στούντιο άλμπουμ της Lady Gaga και του Tony Bennett. Κυκλοφόρησε στις 23 Σεπτεμβρίου 2014 από τις Streamline, Interscope και Columbia Records. Περιλαμβάνει διασκευές από παλιότερα κλασσικά τζαζ τραγούδια, με σκοπό να φέρουν τη τζαζ μουσική πιο κοντά στην νέα γενιά.

## Σινγκλ
Πρώτο single επιλέχθηκε το διαχρονικό κομμάτι "Anything Goes" και κυκλοφόρησε στις 29 Ιουλίου 2014 στις ψηφιακές πλατφόρμες, μαζί με το μουσικό του βίντεο στο YouTube κανάλι της Lady Gaga. Ακολούθησε το "I Can't Give You Anything but Love" στις 19 Αυγούστου 2014. Επτά μέρες μετά κυκλοφόρησε και το μουσικό του βίντεο. Και τα δύο κατάφεραν να φτάσουν και τα δύο #1 θέση στις Jazz κατηγορίες στο Billboard. 

Στις 16 Σεπτεμβρίου 2014 το "Nature Boy" έγινε διαθέσιμο για streaming από το κανάλι της Gaga. 

## Κριτικές
Οι κριτικές για αυτό το άλμπουμ ήταν κυρίως θετικές. Το άλμπουμ αυτό αποκαλείται από πολλούς ως "Η Ένωση Δύο Διαφορετικών Εποχών Σε Ένα Άλμπουμ". To album κατάφερε να κατακτήσει την κορυφή του Billboard 200 με 131.000 πωλήσεις την πρώτη εβδομάδα κάνοντας το έβδομο jazz album από το 2000 μέχρι σήμερα που τα καταφέρνει. Αυτό ήταν το τρίτο συνεχόμενο άλμπουμ της Gaga που κατόρθωσε να φτάσει στην κορυφή και το δεύτερο για τον Tony Bennett. Μέχρι τις 9 Ιανουαρίου 2015, το άλμπουμ κατάφερε να πουλήσει 524.000 αντίτυπα στις Η.Π.Α. καθιστώντας χρυσό από την Recording Industry Association of America. Το άλμπουμ κατάφερε να κερδίσει ένα Βραβείο Γκράμι, στην κατηγορία Best Traditional Pop Vocal Album.

## Λίστα τραγουδιών

## Παραπομπές


Κατηγορία:Άλμπουμ του 2014
Κατηγορία:Δισκογραφία της Lady Gaga
Διοργανώσεις Ε.Π.Σ. Ευβοίας 2016–17

Για την **περίοδο 2016–17**, η Ένωση Ποδοσφαιρικών Σωματείων Ευβοίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ευβοίας.

Η πρωταθλήτρια ομάδα της ΕΠΣ Ευβοίας κερδίζει την απευθείας άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ευβοίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Ευβοίας είναι η εξής:

* Α΄ Κατηγορία
* Β΄ Κατηγορία (3 Όμιλοι)
* Γ΄ Κατηγορία (3 Όμιλοι)

Οι ομάδες μέλη της ΕΠΣ Ευβοίας ΑΟ Χαλκίς και Ένωση Απολλώνιου - ΑΟ Ιστιαίας  συμμετείχαν στο πρωτάθλημα της Γ΄ Εθνικής. 
### Α΄ Κατηγορία
Στην κορυφαία κατηγορία συμμετέχουν 16 ομάδες. Οι 2 τελευταίες υποβιβάζονται στη Β΄ Κατηγορία, με πιθανότητα υποβιβασμού επιπλέον ομάδων εφόσον επιστρέψουν στο τοπικό πρωτάθλημα οι σύλλογοι της Γ΄ Εθνικής.

Πρωταθλήτρια για την περίοδο 2016-17 ανακηρύχθηκε η ομάδα του **Ταμυναϊκού**.

Πηγή: dinataathlitika.gr

### Β΄ Κατηγορία
Η κατηγορία διεξήχθη με τη συμμετοχή 42 συλλόγων χωρισμένων σε τρείς ομίλους, 15 ομάδων οι δυο και 12 ο τρίτος. Οι τρεις πρωταθλητές κάθε ομίλου εξασφαλίζουν την άνοδο στην Α΄ ΕΠΣΕ. Οι τελευταίες κάθε ομίλου υποβιβάζονται, και κινδυνεύουν και οι προτελευταίες των δυο «μεγάλων» ομίλων 
#### 1ος Όμιλος

Πηγή: dinataathlitika.gr

#### 2ος Όμιλος

Πηγή: dinataathlitika.gr

#### 3ος Όμιλος

Πηγή: dinataathlitika.gr

### Γ΄ Κατηγορία
Η κατηγορία διεξήχθη με τη συμμετοχή 26 συνολικά συλλόγων χωρισμένων σε τρείς ομίλους με γεωγραφικά κριτήρια. Οι πρώτες κάθε ομίλου κερδίζουν την άνοδο στη Β΄ Κατηγορία. Οι τελικές βαθμολογίες είχαν ως εξής:

#### 1ος Όμιλος

#### 2ος Όμιλος

#### 3ος Όμιλος

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ευβοίας.

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ευβοίας
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Βαρκουτά (αποσαφήνιση)

Η Βαρκουτά είναι μια πόλη στη Δημοκρατία των Κόμι, στη Ρωσία. 

**Βαρκουτά** μπορεί επίσης να αναφέρεται σε:
* Αστικό Οκρούγκ της Βαρκουτά, δημοτικός σχηματισμός της Βαρκουτά, πόλης με δημοκρατική σημασία στη Δημοκρατία των Κόμι στη Ρωσία.
* Αεροδρόμιο της Βαρκουτά, αεροδρόμιο στη Δημοκρατία των Κόμι στη Ρωσία. 
* Ποταμός Βαρκουτά, ποταμός στη Δημοκρατία των Κόμι, στη Ρωσία. 
* Γκουλάγκ της Βαρκουτά, στρατόπεδο καταναγκαστικής εργασίας στη Σοβιετική περίοδο.
35η Συμφωνία (Μότσαρτ)

Η **35η Συμφωνία σε Ρε μείζονα, [[Κατάλογος του Κέχελ|K]]. 385** (γερμανικά: *Sinfonie D-Dur Köchelverzeichnis 385*), γνωστή και ως ***Χάφνερ*** είναι μία συμφωνία του Βόλφγκανγκ Αμαντέους Μότσαρτ, η οποία γράφτηκε το 1782. Την ονομασία της την πήρε, φυσικά, επειδή του Μότσαρτ, του ανατέθηκε από την οικογένεια Χάφνερ. Η *Χάφνερ*, δεν πρέπει να συγχέεται με την σύνθεση του Μότσαρτ *Haffner Serenade*, την οποία έγραψε για την ίδια οικογένεια, το 1776.

## Δομή και ενορχήστρωση
Η Συμφωνία γράφτηκε για τα εξής μουσικά όργανα: 2 φλάουτα, 2 όμποε, 2 κλαρινέτα σε Λα, 2 φαγκότα, 2 κόρνα σε Σολ και Ρε, 2 τρομπέτες, τυμπάνια και έγχορδα.

Η Συμφωνία γράφτηκε σε Ρε μείζονα, και αποτελείται από τέσσερα μέρη:

:
\relative c' {
  \tempo "Allegro con spirito"
  \key d \major
  \time 2/2
  >
  \appoggiatura { d32[ d'] } d'2~ d4.. d,,16 |
  cis4-. cis*-. r r8. cis,,16 |
  b4 b8. b16 b4.\trill( a16 b) |
  a4-. a*-. r2 |
  g,4\p
}


#Allegro con spirito, 2/2
#Andante, 2/4 σε Σολ μείζονα
#Menuetto, 3/4
#Presto, 2/2

## Παραπομπές


; Βιβλιογραφία
*Rushton, J 2007, "Wolfgang Amadeus Mozart" from Grove Music Online.

## Εξωτερικοί σύνδεσμοι
* , Tufts Symphony Orchestra
* [Symphony No.35 in D major, K.385 (Mozart, Wolfgang Amadeus)](http://imslp.org/wiki/Symphony_No.35_in_D_major,_K.385_(Mozart,_Wolfgang_Amadeus)) στο IMSLP.org
* Η παρτιτούρα της 35ης Συμφωνίας στο DME.at

Κατηγορία:Συμφωνίες του Βόλφγκανγκ Αμαντέους Μότσαρτ
Κατηγορία:Συνθέσεις σε Ρε μείζονα
Κατηγορία:Συνθέσεις του 1782
Άγιος Διοκλής

Ο **Άγιος Διοκλής** ή Διόκλητος έζησε τον 4ο αιώνα.

## Βίος
Ο Άγιος Διοκλής ή Διόκλητος έζησε στην Θηβαΐδα της Αιγύπτου τον 4ο αι. Έλαβε επιμελημένη μόρφωση (γραμματική και φιλοσοφία). Σε ηλικία εικοσιοκτώ ετών αναχώρησε στην έρημο για να ασητέψει. Η μνήμη του τιμάται στις 19 Ιουλίου.

## Παραπομπές


## Πηγές
*Ανώνυμος,«Διοκλής ή Διόκλητος», Θρησκευτική και Ηθική Εγκυκλοπαίδεια, τομ.4(1964), στ.1246

Διοκλης Αγιος
Κατηγορία:Βυζαντινοί μοναχοί
Κατηγορία:Βυζαντινοί του 4ου αιώνα
Παρναΐμ

Το **Παρναΐμ **(επίσης, **Πορναΐμ**) είναι ένα χωριό της επαρχίας Τζαλιλαμπάντ του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν. 

## Παραπομπές
* 

Κατηγορία:Κατοικημένες περιοχές στην Επαρχία Τζαλιλαμπάντ
Έρμιππος (ποιητής)

Ο **Έρμιππος** ήταν ποιητής της αρχαίας Αττικής κωμωδίας από την Αθήνα, σύγχρονος του Ευπόλιδα και του Κρατίνου, ο οποίος έζησε τον 5ο π.Χ. αιώνα. Στο λεξικό Σούδα αναφέρεται *"ετερόφθαλμος αδελφός δε Μυρτίλου του κωμικού"*. Λέγεται ότι έγραψε 40 κωμωδίες από τις οποίες έχουν διασωθεί οι τίτλοι μόνο 10 και ότι από τις συμμετοχές του σε θεατρικούς αγώνες κέρδισε τουλάχιστον μία νίκη στα Μεγάλα Διονύσια και τέσσερις στα Λήναια. Έχουν σωθεί 94 αποσπάσματα των έργων του, τα οποία κατά κύριο λόγο ασχολούνται με την πολιτική επικαιρότητα και τους πολιτικούς της εποχής του.   

Ο Έρμιππος υπήρξε σφοδρός πολέμιος του Περικλή και σύμφωνα με τον Πλούταρχο ήταν αυτός που κατήγγειλε την Ασπασία ότι ενεργούσε ως προαγωγός του Περικλή, φέρνοντας του Αθηναίες γυναίκες στο σπίτι τους. Σύμφωνα με άλλους ιστορικούς με μήνυσή του, που αναρτήθηκε στη Βασίλειο Στοά από Επώνυμο άρχοντα της πόλης, ήταν ο αίτιος για τη "γνωστή" δίκη της Ασπασίας, για την οποία οι μελετητές διαφωνούν για το αν συνέβη πραγματικά ή αν πρόκειται για κωμική σκηνή που «*περιβλήθηκε μετέπειτα το ένδυμα της ιστορικότητας*».  

## Εργογραφία
Από τους σωζόμενους τίτλους των έργων του είναι:   
* Αγαμέμνων  
* Αθηνάς γοναί  
* Αρτοπώλιδες  
* Δημόται  
* Ευρώπη  
* Στρατιώται  

## Παραπομπές


## Δείτε επίσης
Απόσπασμα από την κωμωδία ''Φορμοφόροι'' - Διαδραστικά Σχολικά Βιβλία 

*[http://www.ekivolos.gr/Diwksh%20idewn.htm "Υπήρχε δίωξη ιδεών στην Αρχαία Αθήνα;"]* - Άρθρο του I. F. Stone από το ekivolos.gr 

Κατηγορία:Αρχαίοι Έλληνες ποιητές
Κατηγορία:Ποιητές Παλαιάς Κωμωδίας
Γύρνα πίσω

To ***Γύρνα πίσω*** (πρωτότυπος τίτλος: ***Volver***, [προφορά: *[[ΔΦΑ|bolˈβer]]*]) είναι δραματική ταινία του 2006 σε σκηνοθεσία και σενάριο Πέδρο Αλμοδόβαρ. Πρωταγωνιστούν οι: Πενέλοπε Κρουζ, Κάρμεν Μάουρα, Λόλα Ντουένιας, Μπλάνκα Πορτίγιο, Γιοχάνα Κόμπο και Τσους Λαμπρεάβε. Η ταινία επικεντρώνεται σε μία εκκεντρική οικογένεια, η οποία αποτελείται μόνο από γυναίκες, που ζει σε μία νότια περιοχή στη Μαδρίτη. Η Κρουζ, υποδύεται τη Ραϊμούντα, μία μητέρα που μάχεται να τα βγάλει πέρα, και που προσπαθεί να προστατεύσει τη 14χρονη κόρη της. Η αποκορύφωση της κρίσης στην οικογένεια έρχεται όταν η μητέρα της "επιστρέφει" από τους νεκρούς.

Η πλοκή του έργου είναι εν μέρει επηρεασμένη από μία παλαιότερη ταινία του Αλμοδόβαρ, *[[Το μυστικό μου λουλούδι]]* (1995), η οποία περιέχει την πλοκή της ταινίας ως μυθιστόρημα το οποίο δεν γίνεται τελικά δεκτό προς κυκλοφορία. Αντλώντας έμπνευση, επίσης, από τον ιταλικό νεορεαλισμό του 50 και 60, εποχές που σημάδεψαν οι Φεντερίκο Φελίνι, Λουκίνο Βισκόντι και Πιερ Πάολο Παζολίνι, ο Αλμοδόβαρ δημιουργεί μία ταινία, όπου τα θέματά της θίγουν τη σεξουαλική κακοποίηση, τη μοναξιά και τον θάνατο, αναμιγνύοντας διάφορα καλλιτεχνικά είδη, όπως για παράδειγμα τη φάρσα, το μελόδραμα, την τραγωδία και τον μαγικό ρεαλισμό. Η ταινία τοποθετείται στη γενέτειρα του σκηνοθέτη, Λα Μάντσα.

Το *Volver* ήταν μέρος του διαγωνιστικού μέρους του Φεστιβάλ Καννών, το 2006, κερδίζοντας τελικά το Βραβείο Γυναικείου Ρόλου (το οποίο το μοιράστηκαν οι έξι βασικές ηθοποιοί) και Καλύτερου Σεναρίου. Η πρεμιέρα της ταινίας έγινε στις 10 Μαρτίου του 2006, στο Πουερτογιάνο της Ισπανίας, όπου σκηνές του έργου γυρίστηκαν εκεί. Το 2006, η Πενέλοπε Κρουζ υπήρξε υποψήφια για Όσκαρ Ά' Γυναικείου Ρόλου, πράγμα που την καθιστά την πρώτη Ισπανίδα ηθοποιό που λαμβάνει υποψηφιότητα σε αυτήν την κατηγορία, από την Αμερικανική Ακαδημία.

## Παραπομπές


## Εξωτερικοί σύνδεσμοι
* 
* 
* 
* 
* ''Volver'' Production Notes from moviegrande.com

Κατηγορία:Ταινίες του 2006
Κατηγορία:Ισπανόφωνες ταινίες
Κατηγορία:Ισπανικές ταινίες
Κατηγορία:Ισπανικές δραματικές ταινίες
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες σε σκηνοθεσία Πέδρο Αλμοδόβαρ
Κατηγορία:Ταινίες σε σενάριο Πέδρο Αλμοδόβαρ
Κατηγορία:Βραβείο Γκόγια καλύτερης ταινίας
Κατηγορία:Ταινίες γυρισμένες στην Ισπανία
Κατηγορία:Ταινίες παραγωγής Sony Pictures Classics
Κατηγορία:Ταινίες γυρισμένες στη Μαδρίτη
Μούλντα (Ρωσία)

Το **Μούλντα **() είναι μια αστική κοινότητα (αστικού τύπου οικισμός) κάτω από τη διοικητική δικαιοδοσία της πόλης δημοκρατικής σημασίας της Βαρκουτά, στηνδημοκρατία των Κόμι στη Ρωσία. Ήταν ακατοίκητο στην απογραφή του 2010.

## Διοικητική και δημοτική κατάσταση
Εντός του πλαισίου των διοικητικών διαιρέσεων, ο αστικού τύπου οικισμός Μούλντα υπάγεται στο Αστικού Τύπου Διοικητικό έδαφος Κομσομόλσκι, που υπάγετια στην πόλη δημοκρατικής σημασίας της Βαρκουτά. Εντός του πλαισίου των δημοτικών τμήματων, είναι μέρος του αστικού οκρούγκ της Βαρκουτά.

## Παραπομπές


Κατηγορία:Δημοκρατία των Κόμι
Καθεδρικός ναός του Σαγκράριο

Ο **καθεδρικός ναός του Σαγκράριο** (**'), γνωστός και ως ο **καθεδρικός ναός στη Ρανκάγουα''', είναι ένας καθεδρικός ναός στη πόλη Ρανκάγουα της Χιλής. Έχει χαρακτηριστεί ιστορικό διατηρητέο μνημείο (  ).

Ο αρχικός ναός οικοδομήθηκε το 1550, με πρωτοβουλία του ρωμαιοκαθολικού επισκόπου του Σαντιάγο Ντιέγκο ντε Μεντεγίν. Καταστράφηκε κατά τη μάχη της Ρανκάγουα το 1814. 

Ο τωρινός καθεδρικός ναός σχεδιάστηκε από τον Γάλλο αρχιτέκτονα Ζαν Ερμπάζ (Jean Herbage) το 1861 και ολοκληρώθηκε το 1876. Η εκκλησία υπέστη καταστροφές στο σεισμό του 2010, οπότε απαιτήθηκε να παραμείνει κλειστός ο ναός μέχρι το τέλος των εργασίων αποκατάστασης που ολοκληρώθηκαν στις 21 Απριλίου 2011.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Εκκλησίες στη Χιλή
Κατηγορία:Ρανκάγουα
Ασίμ

Το **Ασίμ **είναι ένα χωριό στην επαρχία Μπιλασουβάρ του Αζερμπαϊτζάν. Βρίσκεται στο νοτιοανατολικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Μπιλασουβάρ
Ευθύδημος (διάλογος)

Ο ***Ευθύδημος*** είναι διάλογος που γράφτηκε από τον Πλάτωνα περί τα 384 π.Χ, στον οποίο ο συγγραφέας γελοιοποιεί τις λεγόμενες λογικές πλάνες των σοφιστών. Στον διάλογο, ο Σωκράτης περιγράφει στον φίλο του, Κρίτωνα, την επίσκεψη στ' αδέρφια Ευθύδημο και Διονυσόδωρο - τα αναφερόμενα πρόσωπα αποτελούν ιστορικά, καθώς ο Ευθύδημος ήταν γνωστός κατά τη διάρκεια συγγραφής του διαλόγου και αναφέρεται από τον Πλάτωνα και τον Αριστοτέλη, ενώ ο Διονυσόδωρος αναφέρεται από τον Ξενοφώντα. Ο διάλογος παρουσιάζει την αντιπαράθεση της σωκρατικής μεθόδου διδασκαλίας και της φιλοσοφίας των σοφιστών. Στον διάλογο, οι δύο νεαροί σοφιστές προσπαθούν να παγιδεύσουν τον Σωκράτη με παραπλανητικά, εριστικά και δίχως νόημα επιχειρήματα (όπως τα παρουσιάζει ο Πλάτωνας) με σκοπό να δείξουν την ανωτερότητα της δικής τους φιλοσοφίας.

Ο διάλογος καταλήγει με τον Σωκράτη να αναλύει στον Κρίτωνα την διαφορά της φιλοσοφίας με την πολιτική επιστήμη, προτείνοντας στον φίλο του να μελετά τις διάφορες φιλοσοφικές προσεγγίσεις και να κρίνει ποιες αξίζουν να τις ακολουθήσει και ποιες όχι.

## Παραπομπές


## Εξωτερικοί σύνδεσμοι
* 

κατηγορία:Έργα του Πλάτωνα
Κατηγορία:Βιβλία φιλοσοφίας
Mercedes Benz (τραγούδι)

Το ***Mercedes Benz*** είναι ένα *a cappella* τραγούδι που γράφτηκε από την Τζάνις Τζόπλιν, μαζί με τους Μάικλ Μακλούρ και Μπομπ Νιούγουιρθ, και ηχογραφήθηκε από την Τζόπλιν, το 1970. Πέρα από τα φωνητικά της Τζόπλιν, στο κομμάτι ακούγεται ένας χτύπος ποδιού που κρατά το ρυθμό. Στο κομμάτι η τραγουδίστρια ζητά από τον Κύριο να της αγοράσει διάφορα πράγματα όπως μία έγχρωμη τηλεόραση και μια Mercedes Benz. Το κομμάτι θεωρείται πως κατακρίνει τον καταναλωτισμό.

Το κομμάτι ηχογραφήθηκε με ένα μόνο *take* στην 1 Οκτωβρίου του 1970, και συμπεριλήφθηκε στον δίσκο της Pearl, του 1971. Το κομμάτι έχει διασκευαστεί από αρκετούς καλλιτέχνες μέσα στους οποίους ο Έλτον Τζον, ο Μπομπ Ρίβερς και η Pink, μεταξύ άλλων.

## Παραπομπές


## Εξωτερικοί σύνδεσμοι
* Mercedes Benz στο LyricsFreak.com

Κατηγορία:Τραγούδια του 1970
Κατηγορία:Τραγούδια της Τζάνις Τζόπλιν
Piece of My Heart

To ***Piece of My Heart*** είναι ένα τραγούδι των Τζέρι Ραγκόβοϊ και Μπερτ Μπερνς, το οποίο ηχογραφήθηκε αρχικά από την Έρμα Φράνκλιν, το 1967. Το κομμάτι, ωστόσο, έγινε δημοφιλές από τη διασκευή των Big Brother and the Holding Company (με την Τζάνις Τζόπλιν στα φωνητικά), το οποίο ηχογραφήθηκε το 1968. Έκτοτε πολλοί τραγουδιστές το έχουν ερμηνεύσει, μεταξύ των οποίων η Ντάστι Σπρίνγκφιλντ, η Faith Hill και Μελίσσα Έθεριτζ.

Το 2004 η εκτέλεση των Big Brother and the Holding Company συμπεριλήφθηκε στον κατάλογο του *[[Rolling Stone]]* με τα 500 Σπουδαιότερα Τραγούδια όλων των εποχών, καταλήγοντας στη θέση 353. Το τραγούδι, εισήχθη και στο Rock and Roll Hall of Fame's Songs That Shaped Rock and Roll. 

## Παραπομπές


## Εξωτερικοί σύνδεσμοι
* Piece of My Heart  στο MetroLyrics.com

Κατηγορία:Τραγούδια του 1967
Κατηγορία:Singles του 1968
Κατηγορία:Τραγούδια της Τζάνις Τζόπλιν
Κατηγορία:Singles του 1982
Κατηγορία:Singles του 1994
Κατηγορία:Singles του 2005
Κατηγορία:Singles του 2006
Κατηγορία:Singles του 1967
Κατηγορία:Singles της Warner Bros. Records
Κατηγορία:Singles της Columbia Records
Κατηγορία:Singles της Parlophone
Κρις Κολόμπους (σκηνοθέτης)

Ο **Κρις Τζόζεφ Κολόμπους** (αγγλικά: *Chris Joseph Columbus*, 10 Σεπτεμβρίου 1958) είναι Αμερικανός σκηνοθέτης και παραγωγός. Περισσότερο γνωστός είναι για τις σκηνοθετικές του δουλειές στις ταινίες *[[Μόνος στο Σπίτι]]* (1990), *[[Μόνος στο Σπίτι 2: Χαμένος στη Νέα Υόρκη]]* (1992), *[[Η Κυρία Ντάουτφαϊερ]]* (1993), *[[Ο Χάρι Πότερ και η Φιλοσοφική Λίθος (ταινία)|Ο Χάρι Πότερ και η Φιλοσοφική Λίθος]]* (2001) και *[[Ο Χάρι Πότερ και η Κάμαρα με τα Μυστικά (ταινία)|Ο Χάρι Πότερ και η Κάμαρα με τα Μυστικά]]* (2002).

Εκτός από σκηνοθέτης έχει συγγράψει και σενάριο, μεταξύ των οποίων τα πιο γνωστά είναι το *[[Γκρέμλινς]]* (1984) και *[[Γκούνις: Το Κυνήγι της Μεγάλης Περιπέτειας]]* (1985). Το 1990 η ταινία Μόνος στο σπίτι, έλαβε το *British Comedy Award*, ενώ η ταινία *[[Υπηρέτριες]]* (2011), έλαβε υποψηφιότητα για Όσκαρ Καλύτερης Ταινίας, με τον Κολόμπους να είναι ένας από τους παραγωγούς της.

## Παραπομπές


## Εξωτερικοί σύνδεσμοι

*
*BBC Movies article about Chris Columbus
*Chris Columbus biography  from *[[The New York Times]]*
*Elementary, My Dear Potter – Young Sherlock Holmes / Harry Potter article

Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Αμερικανοί σεναριογράφοι
Keeper of the Seven Keys: The Legacy

**Keeper of the Seven Keys: The Legacy** είναι ο τίτλος του ενδέκατου άλμπουμ του γερμανικού power metal συγκροτήματος Helloween, το οποίο κυκλοφόρησε στις 31 Οκτωβρίου του 2005 μέσω της δισκογραφικής εταιρείας Steamhammer. 

Οι ηχογραφήσεις του δίσκου πραγματοποιήθηκαν από τον Δεκέμβριο του 2004 ως τον Ιούνιο του 2005 στο στούντιο Mi Sueño της Τενερίφης και τα House Of Music Studios στο Βίντερμπαχ της Γερμανίας, με παραγωγό τον Τσάρλι Μπάουερφαϊντ.

Αυτός ήταν ο πρώτος δίσκος του συγκροτήματος με το ντράμερ Ντάνιελ Λέμπλε στη σύνθεση του και αποτελεί συνέχεια των άλμπουμ "*[[Keeper of the Seven Keys, Part I]]*" και "*[[Keeper of the Seven Keys, Part II]]*", που είχαν κυκλοφορήσει το 1987 και το 1988 αντίστοιχα. Γκεστ συμμετοχή πραγματοποίησε η τραγουδίστρια των Blackmore's Night, Κάντις Νάιτ και πιο συγκεκριμένα στο κομμάτι "*Light the Universe*", το οποίο υπήρξε και το δεύτερο σινγκλ του δίσκου, μετά το "*Mrs. God*".

Το "*Keeper of the Seven Keys: The Legacy*" μπήκε στο Top-30 στη Γερμανία, τη Φινλανδία, τη Σουηδία και την Ιαπωνία.

## Τραγούδια
### Μέρος πρώτο

### Μέρος δεύτερο

## Θέσεις τσαρτ
***Keeper of the Seven Keys: The Legacy*** *(άλμπουμ)*

***Επίσημη κυκλοφορία: [[31 Οκτωβρίου]] [[2005]]***

## Μέλη των Helloween
Η σύνθεση του συγκροτήματος κατά την ηχογράφηση του "***Keeper of the Seven Keys: The Legacy***" είχε την εξής μορφή:

* **[[Άντι Ντέρις]]** - *[[Φωνητική|φωνητικά]]*
* **[[Μίκαελ Γουάικατ]]** - *[[κιθάρα]]*
* **Σάσα Γκέρστνερ** - *[[κιθάρα]], [[πλήκτρα]]*
* **Μάρκους Γκρόσκοπφ** - *[[μπάσο]]*
* **Ντάνιελ Λέμπλε** - *[[τύμπανα]]*

;*Γκεστ συμμετοχές*
* **Φρίντελ Άμον** - *[[πλήκτρα]]*
* **Όλιβερ Χάρτμαν** - *[[Φωνητική|φωνητικά]]*
* **Όλαφ Ζένκμπαϊλ** - *[[Φωνητική|φωνητικά]]*
* **Κάντις Νάιτ** - *[[Φωνητική|φωνητικά]]*

## Παραπομπές


## Πηγές
* Keeper of the Seven Keys: The Legacy - Helloween | Songs, Reviews, Credits | AllMusic
* Helloween - Keeper of the Seven Keys: The Legacy - Metal Storm
* Helloween - Keeper of the Seven Keys: The Legacy - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 2005
Sultans of Swing

To ***Sultans of Swing*** είναι ένα τραγούδι βρετανικού rock συγκροτήματος Dire Straits, που συμπεριλήφθηκε στον δίσκο *[[Dire Straits (άλμπουμ)|Dire Straits]]*, του 1978. Το τραγούδι γράφτηκε εξ ολοκλήρου από τον Μαρκ Νόπφλερ. Το 1978 κυκλοφόρησε και ως single, το οποίο σημείωσε εισπρακτική επιτυχία, κι έτσι επανακυκλοφόρησε και το 1979, μπαίνοντας στην πρώτη δεκάδα μερικών charts όπως των καναδικών, των ιρλανδικών, των νοτιοαφρικανικών και των βρετανικών. Στα αμερικανικά *[[Billboard Hot 100]]* έφτασε στο νούμερο 4. Είναι το πρώτο single του σχήματος.

## Παραπομπές

## Αναφορές
*
*
*
*
*
* 

## Εξωτερικοί σύνδεσμοι
* Sultans of Swing  στο MetroLyrics.com

Κατηγορία:Τραγούδια του 1978
Κατηγορία:Τραγούδια των Dire Straits
Κατηγορία:Singles του 1978
Κατηγορία:Singles του 1979
Κατηγορία:Singles της Warner Bros. Records
Κατηγορία:Singles της Vertigo Records
Κατηγορία:Singles (ντεμπούτο)
Switchball

Το ***Switchball*** είναι 3D βιντεοπαιχνίδι παζλ-δράσης που δημιουργήθηκε από τη Σουηδική εταιρεία Atomic Elbow και κυκλοφόρησε από τη Sierra Online για τα Microsoft Windows στις 26 Ιουνίου του 2007, και αργότερα για το Xbox 360 μέσω του Xbox Live Arcade στις 7 Νοεμβρίου του 2007 και PlayStation 3 μέσω του PlayStation Network στις 17 Σεπτεμβρίου του 2009. Χρησιμοποιεί τη μηχανή PhysX.

Η ανάπτυξη του παιχνιδιού ξεκίνησε το 2004 ως ***Crazyball***, ενώ το 2005 κέρδισε το βραβείο για το καλύτερο παιχνίδι για PC στο Swedish Game Awards και ήταν ένα φιναλίστ στο "Technical Excellence Class" στο Independent Games Festival το 2006.

Στις 26 Μαρτίου του 2008, το παιχνίδι επανακυκλοφόρησε στο Xbox Live Arcade με ένα patch που βελτίωσε τα γραφικά και άλλαξε το σκορ.

## Gameplay
Το παιχνίδι βάζει τον παίκτη στο ρόλο μιας μπίλιας, που οδηγείται μέσα από μια στενή κούρσα στον αέρα σε πέντε διαφορετικά περιβάλλοντα: *Skyworld*, *Iceworld*, *Caveworld*, *Cloudworld* και *Lavaworld*.

Η μπίλια μπορεί να "μεταμορφωθεί" σε διαφορετικές μπάλες με μοναδικές φυσικές ιδιότητες, όπως ένα *Marble Ball*, ένα *Power Ball* και ένα *Steel Ball*. Κάθε κούρσα περιλαμβάνει εμπόδια και παγίδες, όπως ξύλινα κουτιά, φύλλα από ύφασμα, ανεμιστήρες, μαγνήτες και κανόνια. Το παιχνίδι χρησιμοποιεί παζλ βασισμένα σε φυσικές, όπως κινούμενα κιβώτια ή ράμπες. Επίσης, οι διαφορετικές μπάλες αντιδρούν με το περιβάλλον με διαφορετικούς τρόπους.

Κάθε επίπεδο είναι χρονομετρημένο, ενώ οι παίκτες ανταμείβονται με χρυσά, αργυρά και χάλκινα μετάλλια, ανάλογα με το πόσο γρήγορα θα ολοκληρώσει το επίπεδο.

## Υποδοχή

Η GamesRadar έδωσε στη PC έκδοση του Switchball ένα 8 από 10, επαινώντας την μηχανή φυσικής AGEIA, σχολιάζοντας πως "*η κύλιση και πρόσκρουση και χτυπήματα και εκσφενδονισμοί είναι όλα εξαιρετικά καλά δημιουργημένα. Και για τη φυσική, το καλύτερο πράγμα που συνέβη στα παιχνίδια από εκρηκτικά βαρέλια, έχει ένα τρόπο που σας νοιάζει*". Το *[[Team Xbox]]* έδωσε στην έκδοση Xbox 360 ένα 9.4 από 10, αναφέροντας ότι "*το Switchball είναι σίγουρα ένα από τα καλύτερα παιχνίδια παζλ στο [[Xbox Live Arcade|XBLA]]*". Η IGN επαίνεσε την μηχανή φυσικής AGEIA, λέγοντας ότι "*το πραγματικό "αστέρι" του Switchball από όλη την εμπειρία, online ή offline, είναι το σύστημα της φυσικής*".

Η *[[Computer and Video Games]]* επέκρινε τη δυσκολία των γρίφων σε αργότερα επίπεδα στην έκδοση PC, λέγοντας ότι "*δεν ξεμένει από μυαλά, αλλά σε αργότερα επίπεδα υποκύπτει σε αυτή την λανθασμένη ορμή να δυναμώσει την πίεση. Αυτό ισχύει άσχημα. Το Switchball είναι ένα στοχαστικό παιχνίδι παζλ, αλλά ούτε η μηχανή ούτε οι χειρισμοί δεν είναι στα καθήκοντα επιδεξιότητας που θέτει εδώ*".

## Παραπομπές


## Εξωτερικοί σύνδεσμοι
* *[http://www.mobygames.com/game/switchball Switchball]* στο MobyGames

Κατηγορία:Βιντεοπαιχνίδια του 2007
Κατηγορία:Βιντεοπαιχνίδια παζλ
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια με PhysX
Κατηγορία:Βιντεοπαιχνίδια της Sierra Entertainment
Κατηγορία:Βιντεοπαιχνίδια ανεπτυγμένα στη Σουηδία
Γιαστικόμπου

Το **Γιαστικόμπου **(αζερικά: Yastıqobu) είναι ένα χωριό και ο λιγότερος σε πληθυσμό δήμος της επαρχίας Σαμπιραμπάντ του νοτιοανατολικού Αζερμπαϊτζάν. Έχει πληθυσμό 230 κατοίκων.

## Αναφορές
* 

Κατηγορία:Κατοικημένες περιοχές στην Επαρχία Σαμπιραμπάντ
Κατηγορία:Χωριά του Αζερμπαϊτζάν
Ισί

Το **Ισί **(αζερικά: İsi) είναι ένα χωριό των Ταλίς και δήμος στην Επαρχία Μασάλλι του νοτιοανατολικού Αζερμπαϊτζάν. Έχει πληθυσμό 186 κατοίκων.

## Αναφορές
* 
* 

Κατηγορία:Κατοικημένες περιοχές στην Επαρχία Μασάλλι
Κατηγορία:Χωριά του Αζερμπαϊτζάν
Τζίμι Κίμελ

Ο **Τζέιμς Κρίστιαν Κίμελ** (αγγλικά: *James Christian Kimmel*, 13 Νοεμβρίου 1967), περισσότερο γνωστός ως **Τζίμι Κίμελ** (*Jimmy Kimmel*), είναι Αμερικανός τηλεπαρουσιαστής, κωμικός, παραγωγός, σεναριογράφος και ηθοποιός φωνής. Είναι παρουσιαστής και εκτελεστικός παραγωγός του *[[Jimmy Kimmel Live!]]*, ένα βραδινό talk-show, που προβάλλεται στο ABC, από το 2003. Ο Κίμελ έχει υπάρξει οικοδεσπότης (host) των βραβείων Primetime Emmy, το 2012 και το 2016. και το 2017 παρουσίασε την 89η τελετή της Αμερικανικής Ακαδημίας.

## Παραπομπές


## Εξωτερικοί σύνδεσμοι
* 
* ABC Jimmy Kimmel Live website

Κατηγορία:Αμερικανοί κωμικοί
Κατηγορία:Αμερικανοί τηλεπαρουσιαστές
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Επαρχία Περβομαΐσκι (αποσαφήνιση)

Η **επαρχία Περβομαΐσκι** είναι το όνομα αρκετών επαρχιών σε πρώην Σοβιετικές χώρες:
* Επαρχία Πιερσαμαΐσκι (*επαρχία Περβομαΐσκι*), μια επαρχία στην πόλη του Μινσκ στη Λευκορωσία
* Επαρχία Μπιρίντσι Μάι (Μπισκέκ), (*επαρχία Περβομαΐσκι*), επαρχία στην πόλη του Μπισκέκ στο Κιργιστάν
* Επαρχία Περβομαΐσκι, όνομα αρκετών επαρχιών και συνοικιών στη Ρωσία
* Επαρχία Περβομαΐσκε (επαρχία Περβομαΐσκι), επαρχία στην αυτόνομη Δημοκρατία της Κριμαίας, στην Ουκρανία
* Επαρχία Περβομαΐσκγι (περιφέρεια Χαρκίβ) (*επαρχία Περβομαΐσκι*), επαρχία στην περιφέρεια Χάρκιβ, στην Ουκρανία
* Ραγιόν του Περβομαΐσκ (*Επαρχία Περβομαΐσκι*), επαρχία στην περιφέρεια Μικολαγίβ, στην Ουκρανία
Μπεγιεχμεντγιούρντ

Το **Μπεγιεχμεντγιούρντ **(επίσης, **Μπεγιαχμεντγιούρντ **και **Μπεγιαχμέντ-Γιουρντού**) είναι ένα χωριό της επαρχίας Χιζί του βορειοανατολικού Αζερμπαϊτζάν. Το χωριό αποτελεί μέρος του δήμου Μπαχισλί.

## Παραπομπές

* 

Κατηγορία:Κατοικημένες περιοχές στην Επαρχία Χίζι